В първото състезание за годината, бойците на СК „Сунг – ри Ботевград“, с треньор Пламен Трънски, завоюваха седем медала – три златни, три сребърни и един бронзов. Методи Методиев, деца до 31 кг., Елена Георгиева, деца до 27 кг. и Кристиян Златев, младежи +78 кг., спечелиха титлите в своите категории.
Сребърни медали спечелиха Красимир Гетов, деца до 25 кг., Пламена Василева, деца до 44 кг. и Митко Стойнов, младежи до 59 кг. Митко изигра много драматичен финал срещу Даниел Ладжев („Августа“ Стара Загора) – европейски шампион и водач в световната рангилста в своята категория при кадетите, в която среща ботевградчанинът започна много силно, натрупа преднина от 10 точки, но в края Ладжев показа характер и постигна обрат.Бронзов медал завоюва Николай Драганов, кадети до 33 кг.
Предишно От днес в ОУ“В.Левски“ Ботевград зaпочнаха отворените дни, посветени на патрона на училището
Следващо Двама криминално проявени и осъждани ботевградчани са задържани за превоз на незаконно добита дървесина